****

**PROGRESJONSPLAN FOR HEER GRENDEHUS BARNEHAGE 2021/2022**



[Dette bildet](https://commons.wikimedia.org/wiki/File:Gymnastics-07989-training.jpg) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

Progresjon i barnehagen innebærer at alle barna skal utvikle seg, lære og oppleve fremgang. Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser.

**Personalet skal**

* Bidra til at barna får mestringsopplevelser og samtidig har noe å strekke seg etter
* Legge til rette for fordypning, gjenkjennelse og gjentakelse i barnehagens innhold og arbeidsmåter.

Introdusere nye perspektiver og tilrettelegge for nye opplevelser og erfaringer

|  |
| --- |
| PROGRESJONSPLAN FOR DE SYV FAGOMRÅDENE |
| Progresjonsplanen beskriver hvordan barnehagen arbeider med de syv fagområdene som er beskrevet i rammeplan for barnehagens innhold og oppgaver. Fagområdene vil sjelden opptre isolert. Flere områder vil ofte være representert samtidig i temaopplegg og i forbindelse med hverdagsaktiviteter.  Barns utvikling skjer i ulik takt og tempo, med stor naturlig variasjon og derfor er tiltakene delt inn i nivåer fremfor alder. Personalet må sørge for progresjonen i tilrettelegging ut fra barnets modning og utviklingsnivå |

| **FAGOMRÅDENE** | *Introdusere* | *Støtte/bekrefte* | *Støtte/utvide/*  *utfordre* |
| --- | --- | --- | --- |
| KOMMUNIKASJON  SPRÅK og  TEKST | * Vi leser bøker, viser konkreter, ser på bilder, bruker musikk og sang. * Vi benevner ord på ting og handlinger, snakker med barna. * Vi hjelper barn å sette ord på følelser og opplevelser. * Vi tar barnas non-verbale språk på alvor. | * Barna oppmuntres til å gjenfortelle rim, regler og sanger i grupper. * Billedbøker og faktabøker er tilgjengelige for barna og leser disse i grupper. * Vi leser og forteller eventyr og dramatiserer disse sammen med barna. * Barna møter symboler supplert med tall og bokstaver i bøker og på avdeling. * Barna oppmuntres til å fortelle, og lytte til andres, historier, ønsker og behov i større og mindre grupper. * Vi øver på at barna skal kjenne igjen sitt eget navn. * Barna øver på å ta imot beskjeder hvor de skal utføre flere handlinger. | * Vi øver på at barna skriver sitt eget navn. * Vi voksne fokuserer på selvstendighet i forhold til sosiale relasjoner. * Vi oppfordrer barna til å bruke språket til å hevde seg selv, inngå kompromisser, formidle følelser på en konstruktiv måte og løse konflikter. * Vi jobber med skoleforberedende aktiviteter og Frogn kommunen sin veileder. * Barna oppfordres til å bruke ordene sine når de skal forklare og fortelle historier eller ting som har skjedd. * Vi øver på å være gode samtalepartnere ved å lytte og vente på tur. |
| KROPP  BEVEGELSE  MAT OG  HELSE | * Vi har utelek hver dag og går på tur i nærområde minst en gang i uke. * Vi har et variert kosthold med brødskiver/knekkebrød/varmlunsj 3 ganger i uka, mye frukt og grønnsaker. * Vi tilrettelegger for utfordringer på barnas nivåer: gym, fin- og grovmotoriske aktiviteter til daglig. Eks: puslespill, konstruksjonsleker, bevegelsessanger, lekeapparater og aktiviteter der barna får bruke alle sansene sine. | * Vi har utelek hver dag og har en fast utedag i uken. Vi har faste arrangementer som sykkeldag, friidrettsdag. Det er tilrettelagt for skiaktivitet i barnehagens uteområde og nærliggende lysløypa * Vi bruker uteområdet og turer i ulendt terreng til å utfordre kroppen. * Vi har et variert kosthold med varmlunsj minst 3 ganger i uka, mye frukt og grønnsaker. * Barna skal ha tilgang til aktiviteter som stimulerer barnet og gjør at det kan mestrer nye utfordringer, både fin- og grovmotorisk. * Vi har fokus på selvstendighet og at barna skal oppleve mestringsfølelse ved å klare seg selv. | * Vi har utelek hver dag, har en fast utedag i uken og vi har faste arrangementet f.eks sykkeldag, ski- og akedag, friidrettsdag * Førskolegruppen har i tillegg egen turdag * Vi har et variert kosthold med brødskiver/knekkebrød/varmlunsj 3 ganger i uka, mye frukt og grønnsaker. * Vi øver på at barna skal bli selvstendige med tanke på fin- og grovmotoriske aktiviteter for å oppfylle kravene i skolen. Vi trener på på- og avkledning, måltidsituasjon, blyantgrep, dobesøk, klipping og å passe på tingene sine og rydde opp etter seg. |
| KUNST  KULTUR OG  KREATIVITET | * Vi tilrettelegger for at barna får erfaringer med ulike formingsteknikker og materialer. * Vi leser og utforsker bøker. * Vi lar barn bruke sanseopplevelsene sine: ta på, føle, smake, se og lytte. | * Vi lar barna få kjennskap til ulike materialer, og vi lager ting ut i fra tema vi jobber med. * Barna får et innblikk i norsk kulturarv gjennom bøker, eventyr og opplevelser. * Vi inspirerer barna til å utrykke seg gjennom eventyr, dramatisering, sangsamlinger og fortellinger. * Vi presenterer barna for allsidig og variert utvalg av sanger, rim, regler, eventyr. | * Barna skal få jobbe med ulike estetiske tilnærmingsmåter, der de får uttrykk for sin egen kreativitet. * Vi bruker kulturtilbud i nærmiljø, f.eks tur til Oscarsborg, biblioteket, skansen, Follo museum * Vi gir barna et variert utvalg av sanger og fortellinger, som vi sammen undrer oss over, og eventuelt jobber videre med i form av kreative prosesser. |
| NATUR  MILJØ OG  TEKNOLOGI | * Vi bruker aktivt nærmiljøet, skog og friområdene. * Vi er ute hver dag og bidrar til at barna får gode opplevelser med friluftsliv året rundt. * Vi legger til rette for mangfoldige naturopplevelser og bruker naturen som arena for lek, undring, utforsking og læring. * Vi er sertifisert Grønt Flagg barnehage | * Voksne og barn følger med på hva som skjer med naturen i løpet av årstidene og gleder seg over alt den har å tilby. * Vi utforsker og eksperimenterer med teknologi og naturfenomener sammen med barna, reflekterer. * Vi lærer barna å respektere og verne om alt levende og oppfordrer barna til å holde naturen ren. * Vi skaper rom og muligheter for forskjellige konstruksjons- og vannleker, både ute og inne. * Vi har en positiv innstilling til å være ute, og gir barna tid og rom til å undre seg gjennom naturen, gjennom årstidene. | * Vi sår frø inne som vi planter ut i grønnsakshagen og barna er med å høste avlingen. * Vi bruker gjenbruksmateriale til formingsaktiviteter. * Vi gir barna et positivt forhold til naturen ved å ta utgangspunkt i deres interesser og nysgjerrighet når vi ferdes ute. Vi lar barna utforske naturen gjennom å eksperimentere, undre seg, iaktta og samtale om det vi opplever på tur. * Vi bruker LOOP miljøskole – bevisstgjøring av kildesortering, gjenvinning og klima. F.eks grave ned organisk og non-organsisk materialer og følger med på nedbrytingsprossessen. |
| ANTALL  ROM og  FORM | * Vi bruker eventyrsamlinger med matematiske begreper og telling av figurer, eks: Bukkene Bruse, Gullhår og de tre bjørnene, Geitekillingen som kunne telle til 10 * Vi øver på sortere leker og gjenstander. * Vi benevner/blir kjent med geometriske figurer og enkelte preposisjoner i hverdagen. * Vi bruker f.eks legoklosser i forskjellige størrelser, form og farge. | * Vi bruker eventyr og små grupper til å telle og snakke om begreper. * Vi ser på tallene vi har rundt oss og hva de forteller oss. * Vi lager hinderløyper inne og ute som utfordrer barnas romforståelse. * Vi har markerte kasser for sortering og rydding av leker. | * Vi bidrar til at barna undersøker og får erfaring med løsning av matematiske problemer og opplever matematikkglede * Vi bruker bøker, musikk, spill, digitale verktøy, natur materialer, leker og utstyr for å inspirere barna til matematisk tenking * Vi skal styrke barnas nysgjerrighet, matematikkglede og interesse for matematiske sammenhenger med utgangspunkt i barnas uttrykksformer |
| ETIKK  RELIGION og  FILOSOFI | * Vi fir barna kjennskap til å markere merkedager, høytider og tradisjoner i den kristne kulturarven * Vi introduserer fortellinger og sanger tilknyttet høytider. * Vi er viktige rollemodeller for barna, er aktivt til stede, setter pris på høflighet, respekt og forståelse til hverandre i barnehagen. * Vi undrer oss sammen med barna, stiller spørsmål istedenfor å gi svar – lar barna få tid til å tenke på egenhånd. | * Vi arbeider med religiøse høytider, først og fremst kristne, men også andre som er relevante for vår barnegruppe. * Vi bruker samlingsstund, gruppeaktivitet og hendelser i hverdagen til å snakke om følelser og hvordan vi er mot hverandre. * Vi feirer de viktigste høytidene til de religionene vi har representert i barnehagen. * Vi har fokus på sosial kompetanse gjennom hele året, og barna øver seg på å være en del av en gruppe. * De voksne tar barnas tanker og undring alvorlig, legger vekt på den gode, filosofiske samtalen og det å undre seg sammen. | * Vi jobber med at alle skal møte hverandre med respekt, og at barna skal få en forståelse for at vi er forskjellige, men likeverdige. * Vi gir barna rom for gode samtaler, undring og opplevelser. * Vi prøver å la barna finne løsninger på konflikter selv. * Vi filosoferer sammen med barna. Stiller spørsmål istedenfor å gi svar. * Vi markerer høytider i de religionene som er representert i barnegruppen, og forteller historier som gir et innblikk i hva som er bakgrunnen for høytiden. |
| NÆRMILJØ OG  SAMFUNN | * Vi lar barna være medvirkende i hverdagslige aktiviteter og jobber mot selvstendighet i rutinesituasjoner som påkledning og måltid. * Vi legger til rette for at barna får erfare at de er verdifulle og viktige for felleskap. | * Vi lar barna være medvirkende i hverdagslige aktiviteter. Vi gir dermed barna et innblikk i sin rolle i fellesskapet og samfunnet. * Barna skal ha mulighet til å oppholde seg i et miljø der voksne har et anerkjennende, rikt variert og konstruktivt språk * Vi legger til rette for at barn har like muligheter, fremme likestilling og motvirke diskriminering, fordommer, stereotyper og rasisme. | * Vi hjelper barna å bli kjent med seg selv og omverdenen gjennom opplevelser, turer og prosjekter. * Vi legger til rette for at barna skal få erfare at deres valg og handlinger kan påvirke situasjoner både for deres selv og andre * Barna skal bli kjent med samisk kultur, levesett og andre nasjonale minoriteter. * Vi har fokus på utvidelse av barns opplevelser av seg selv i nærmiljø og verden. |